Diari Oficial de la Generalitat Valenciana


Sumari del DOGV 2055, del 28-06-1993 (1993/828473)

RESOLUCIÓ de 10 de maig de 1993, del President de la Comissió Territorial d'Urbanisme, per la qual fa públic l'acord adoptat el 2 d'abril de 1993 per la Comissió Territorial d'Urbanisme, relatiu a la revisió del Pla General d'Ordenació Urbana de Cocentaina.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2055

Data del DOGV
:   28-06-1993

Secció del DOGV
:   ALTRES DISPOSICIONS

Número del document
:   1993/828473


Data del document
:   10-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 10 de maig de 1993, del President de la Comissió Territorial d'Urbanisme, per la qual fa públic l'acord adoptat el 2 d'abril de 1993 per la Comissió Territorial d'Urbanisme, relatiu a la revisió del Pla General d'Ordenació Urbana de Cocentaina.  
La Comissió Territorial d'Urbanisme, en la sessió de 2 d'abril de 1993, a la vista d'aquest expedient i basant-se en aquests,  
Antecedents de fet  
1. El Pla General d'Ordenació Urbana que es revisa el va aprovar definitivament la Comissió Territorial d'Urbanisme el 20 de desembre de 1982.  
l'ajuntament de Cocentaina, mitjançant l'acord plenari de 19 de desembre de 1987 sol·licita a la Conselleria d'Obres Públiques, Urbanisme i Transports que autoritze la revisió anticipada del pla general, fonamentalment per a l'adopció de models d'aprofitament extensiu que substituesquen a l?intensiu en altura, amb la repercussió consegüent en les zones verdes i espais lliures.  
La Comissió Territorial d'Urbanisme, en la sessió del dia 22 de juny de 1988, va acordar emetre un informe favorable sobre l?esmentada revisió anticipada del pla general.  
El Conseller d'Obres Públiques, Urbanisme i Transports, per Resolució de 23 de setembre de 1988, va acordar concedir l'autorització per a revisar anticipadament el pla general.  
2. L'ajuntament, en la sessió plenària de 7 de juny de 1990, una vegada que els treballs d'elaboració van tenir el suficient grau de desenvolupament que van permetre formular els criteris, els objectius i les solucions generals de planejament, va acordar l?exposició al públic de l'avanç, mitjançant els anuncis publicats en el Butlletí Oficial de la Província el 15 de juny de 1990 i en el, diari Informació el 23 de juny. Hi va haver 62 suggeriments.  
3. El mateix ajuntament, en la sessió plenària de 19 de maig de 1992, va acordar-ne l'aprovació provisional, després de complir els tràmits d'aprovació inicial, el 21 de maig de 1991, i d'exposició pública, mitjançant anuncis apareguts en el Butlletí Oficial de la Província, el 12 de juny de 1991 i en el diari Información, el 25 de maig de 1991. Posteriorment, el 26 de gener de 1993, el ple va acordar introduir-hi una sèrie de modificacions que no poden considerar-se substancials.  
4. La documentació està integrada per Memòria informativa i justificativa de l?ordenació, plànols d'informació i d'ordenació, normes urbanístiques, programa d'actuació i estudi econòmic i financer.  
5. L'expedient té un informe favorable dels serveis tècnics de Carreteres de la Conselleria d'Obres Públiques, Urbanisme i Transports, de 30 de març de 1993, en el qual s'indiquen les correccions que s'han de realitzar.  
«1ª. Es considera que en la zona d'afectació de la variant de la carretera N-340 almenys els 50 metres més pròxims a la callada han de ser sòl no urbanitzable. Açò implica la desclassificació d'aquesta franja de terreny en el sòl urbanitzable programat Alçars.  
2ª. S'ha de dibuixar la línia límit d'edificació (a 50 metres de l'aresta exterior de la callada més pròxima) en la connexió de la variant amb la carretera N-340 a l?entorn del sòl urbanitzable programat Llaona.  
3ª. Per garantir la viabilitat de construir un accés adequat al sòl urbanitzable programat Llaona, s'ha de desclassificar una porció de sòl urbà junt a la Venta de Sant Josep, de tal manera que la seua classificació passe a sòl urbanitzable programat integrat en el mateix desenvolupament que el sòl urbà Llaona. Igualment, s'establirà una reserva de sòl no urbanitzable que permeta la inscripció d'un cercle de 100 m de diàmetre en el nus entre el ramal d'entrada a Cocentaina des de la variant de la N-340 i l?esmentada carretera N-340. També s'indicarà de forma esquemàtica l'accés al sòl urbanitzable programat Llaona des de la rotonda de la Venta de Sant Josep.  
4ª. S'ha de reflectir amb exactitud l?enllaç previst d'accés a Cocentaina des de la variant de la carretera nacional, que inclou un llaç per a l?entrada a Cocentaina des del sentit sud de la variant i que no s'ha dibuixat en el document».  
Així mateix, hi ha un informe favorable de la Unitat de Carreteres del Ministeri d'Obres Públiques i Transports, de 31 de març de 1993, amb el contingut següent:  
«Els plànols presentats per l'Ajuntament de Cocentaina per a la revisió de Pla General d'Ordenació Urbana respecten i consideren el trasllat previst pel MOPT per a la variant de la CN-340 a l?esmentada població i preveuen la reculada, tant de la qualificació del sòl com de la línia d'edificació, respecte a aquesta, segons marca la vigent Llei de Carreteres. S'ha d'indicar únicament que en els plànols tramesos s'observa una comissió en el SUP Alçars que consisteix en la no determinació de la línia de qualificació del sòl dins dels límits de 50 m i de la línia d'edificació pel que fa al ramal, de forma que aquestes sessions s'hauran d'esmenar per a l'aprovació,  
En els ramals d'accés s'ha procedit d'acord amb el que s'havia acordat en la reunió entre els tècnics de l'ajuntament, la Conselleria d'Obres Públiques, Urbanisme i Transports i el Ministeri d'Obres Públiques i Transports.  
Per tot el que s'ha exposat, aquesta àrea no te cap inconvenient perquè s'aprove l'esmentada revisió sempre que s'esmene l'omissió abans indicada».  
6. L'expedient té una declaració d'impacte ambiental favorable, amb només una condició que a continuació es transcriu:  
«Pels seus especials valors ecològics i paisatgístics, es rebutja la classificació proposada de sòl urbanitzable no programat de la zona anomenada Forminyà, per la qual casa es dibuixarà en els plànols d'ordenació i es definirà en la Normativa del Pla General d'Ordenació Urbana com a sòl no urbanitzable de protecció especial pels valors ecològics i paisatgístics».  
7. L'expedient també conté els informes de RENFE, de 28 de setembre de 1992, de la Confederació Hidrogràfica del Xúquer, de 18 de novembre i de la Diputació Provincial d'Alacant, de 6 d'octubre de 1992, les observacions dels quals l'ajuntament va esmenar.  
8. La proposta presentada se centra en una estructuració urbana emparada per quatre elements organitzadors lineals, la via de ferrocarril, la carretera comarcal 340, la futura circumval·lació Alcoi-Cocentaina i el riu Serpis. Les carreteres marquen les àrees d'expansió i el desenvolupament industrial; el riu, la zona d'horta i el ferrocarril, la línia de la serra de Mariola.  
Classificació del sòl  
Sòl urbà  
SU consolidat 2.513.000 m2.  
SU unitats d'execució 450.000 m2.  
 TOTAL 2.963.000 m2.  
Sol urbanitzable programat 820.000 m2.  
Sòl urbanitzable no programant 2.337.000 m2.  
Sòl no urbanitzable 91.921.245 m2.  
Consideracions tècnico-jurídiques  
1. La tramitació s'estima correcta d'acord amb el que estableixen l'article 114 del text refós de 1992 i els articles del 125 al 130 del Reglament de Planejament.  
2. La documentació s'estima completa de conformitat amb l'article 72.4 del text refós de 1992 i els articles del 37 al 42 del Reglament de Planejament.  
3. Les determinacions que conté el document s'estimen tècnicament correctes en termes generals. No obstant aixà, s'hauran de realitzar les observacions següents:  
A. S'haurà de reflectir en la documentació el contingut dels informes dels serveis territorials de Carreteres de la Conselleria d'Obres Públiques, Urbanisme i Transports i també de la Unitat de Carreteres del Ministeri d'Obres Públiques i Transports.  
B. Respecte a la normativa relativa al sòl no urbanitzable i al règim transitori del sòl urbanitzable no programat:  
- Pel que fa a la possibilitat d'ampliacions, s'haurà d'incloure en la normativa que en cap cas l'ampliació agreujarà la situació de fora d'ordenació, en relació amb la legislació vigent.  
- Quant al règim transitori del sòl urbanitzable no programat, s'haurà d'eliminar la referència al sòl no urbanitzable de règim comú. La seua regulació serà només la que provinga de la disposició addicional 2.ª de la Llei 4/92.  
C. També, l'ajuntament haurà d'iniciar un nou període de consultes respecte del sector de sòl urbanitzable no programat anomenat Forminyà a fi d'aconseguir una solució que siga satisfactòria per als interessos municipals i obtinga un informe favorable de la Conselleria de Medi Ambient.  
D. S'haurà de delimitar, en tots els plànols que calga, l?entorn del palau fortalesa dels comtes de Cocentaina i del convent de les Clarisses amb expedient incoat per a la declaració com a Bé d?Interès Cultural, d'acord amb la Resolució, de 13 de març de 1981, de la Direcció General de Belles Arts, tal com estableix la Llei de Patrimoni Histórico-artístic (Llei 16/1985, de 25 de juny).  
4. Si bé els plans generals d'ordenació urbana impliquen un model territorial coherent l?estructura fonamental del qual la defineix un conjunt d'elements que es fixen tenint en compte la població prevista en el pla en conjunt, quan els obstacles que impedeixen l'aprovació definitiva no afecten aqueix model territorial fonamental, que subsisteix en les línies definidores, pertoca l'aprovació definitiva parcial Atès que la solució resultant manté la coherència, siga la que siga la decisió que s'adopte respecte d'aquells punts que no s'aproven.  
Per tant, encara que els articles 114.4 del text refós de 1992 i 132.3 del Reglament de Planejament no preveuen expressament la possibilitat d'aprovació definitiva parcial aquesta és, en aquest cas, una alternativa perfectament lícita, ja que harmonitza plenament amb les exigències tant de l?interès públic, que sol·licita celeritat, com de l'autonomia municipal, que reclama el major respecte per a la voluntat municipal, tal com reconeix reiterada jurisprudència.  
5. La Comissió Territorial d'Urbanisme és competent per a l'adopció d'aquest acord a l?empara de l'article 118.3.a del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/ 1992, de 26 de juny, i l'article 3.1.1 del Reglament dels Òrgans Urbanístics de la Generalitat Valenciana, aprovat per Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, el text refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, va acordar:  
Primer  
Suspendre l'aprovació definitiva del Pla General d'Ordenació Urbana del municipi de Cocentaina en l?àmbit de sector 3 del sòl urbanitzable no programat Forminyà fins que s'arribe a una solució que obtinga l?informe favorable de la Conselleria de Medi Ambient.  
Segon  
Aprovar definitivament el Pla General d'Ordenació Urbana del municipi de Cocentaina en la resta dels àmbits i determinacions i supeditar la publicació d'aquest acord i, per tant, la seua eficàcia, al compliment dels apartats A, B, i D de la consideració tercera, relatius a:  
A. Compliment de les observacions que hi ha als informes dels serveis tècnics de carreteres de la Conselleria d'Obres Públiques, Urbanisme i Transports i Unitat de Carreteres del Ministeri d'Obres Públiques i Transports.  
B. Matisacions en la normativa del sòl no urbanitzable, respecte de la possibilitat d'ampliació d'habitatges en règim de fora d'ordenació, i també de la normativa transitòria del sòl urbanitzable no programat, respecte de l'assimilació al règim de sòl no urbanitzable comú.  
D. Delimitació de l?entorn del palau fortalesa dels comtes de Cocentaina i del convent de les Clarisses.  
Vist l'acord que la Comissió Territorial d'Urbanisme va adoptar en la sessió de 2 d'abril de 1993 pel qual va aprovar definitivament l?expedient de referència i va supeditar-ne la publicació al compliment de certes condicions i també la documentació presentada per l'ajuntament amb data 7 de maig de 1993, que compleix en tots els punts l?esmentat acord de la comissió, resolc  
Ordenar la publicació immediata de l'acord d'aprovació definitiva a fi de l?entrada en vigor i recordar a L'Ajuntament que publique íntegrament en el Butlletí Oficial de la Província d'Alacant les ordenances i les normes urbanístiques, a fi de la vigència, d'acord amb el que estableix l'article 70.2 de la Llei Reguladora de les Bases del Règim Local en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i notificar el contingut de la resolució a tots els interessats que apareguen en l?expedient.  
Caso que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny, i el 134 del Reglament de Planejament. Contra els anteriors acords, que no exhaureixen la via administrativa,  
es pot interposar un recurs d'alçada davant del Conseller d'Obres Públiques, Urbanisme i Transports, en el termini de quinze dies, segons el que disponen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 10 de maig de 1993.- El President de la Comissió Territorial d'Urbanisme: Gerardo-Roger Fernández Fernández.